Ligmargus

Ligmargus er en slekt av biller som hører til familien smellere (Elateridae).

Utseende 
Middelsstore (8-11 millimeter), avlange, halvblanke, mørke smellere. Antennene er 11-leddete, ganske lange, noe sagtakkede. Brystskjoldet (pronotum) er rundet sett ovenfra, gjerne omtrent så langt som bredt. Sidekantene er tydelig markerte, og bakhjørnene er rett tilbaketrukket. Dekkvingene er noe hvelvede og rundede, vanligvis omtrent så brede som brystskjoldet, med tydelige lengdestriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Disse artene lever på bakken på fuktige steder, og kan gjerne finnes under steiner.

Utbredelse 
Slekten har en holarktisk utbredelse, i Nord-Amerika og Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere, Dendrometrinae Gistel, 1856 
 Stammen Hypnoidini Schwarz, 1906
 Slekten Ligmargus Stibick, 1976 
 Ligmargus aeneoniger (Miwa, 1928)
 Ligmargus depressus (Gebler, 1847)
 Ligmargus funebris (Candèze, 1860)
 Ligmargus hirsutus (Van Dyke, 1932)
 Ligmargus kabakovi Prosvirov, 2017
 Ligmargus kalabi Mertlik, 2001
 Ligmargus lecontei (Leng, 1918)
 Ligmargus margae Stibick, 1980
 Ligmargus olympus (Lane, 1965)

Eksterne lenker 
 bugguide.net - bildedatabase over nordamerikanske insekter
 

Smellere
Biller formelt beskrevet i 1976
Dyr formelt beskrevet av Jeffrey N. L. Stibick